《次儿瀹以的字韵呈喜而又赋》
宋代·陈著

一诗未足见儿贤，意气中閒颇蔼然。
忠厚人家宜有后，乱离时世始知天。
老怀信汝穷须达，俗眼从渠丑做妍。
培得根深花自茂，莫将今日看他年。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。